14/10/2020 | Administración LocalMunicipal
Arteixo
Persoal
Anuncio das bases de tres prazas de técnico de administración xeral

CONVOCATORIA E BASES REGULADORAS PARA A COBERTURA EN PROPIEDADE DE TRES PRAZAS DE TÉCNICO DE ADMINISTRACION XERAL, PERSOAL FUNCIONARIO DE CARREIRA, POLO PROCEDEMENTO DE CONCURSO-OPOSICIÓN DO CONCELLO DE ARTEIXO 1. Obxeto. É obxecto da presente, a regulación do proceso selectivo a través do procedemento de Concurso- Oposición, para cobertura en propiedade de tres prazas de persoal funcionario de Técnico de Administración Xeral, correspondentes ao Grupo A, Subgrupo A1 (establecidos no art 76 do RDLex 5/2015 de 30 de outubro do texto refundido do EBEP), encadradas na Escala de Admón xeral, Subescala Técnica incluídas na OEP 2017 do Concello de Arteixo (BOP A Coruña n.º 99, do 29 de maio) As principais funcións das prazas de Técnico de Administración xeral, segundo os distintos departamentos de adscrición (Contratación, Urbanismo e Obras e Servizos) son as de redacción de informes técnicos e de natureza xurídica, emisión de propostas técnicas de resolución e de asesoramento técnico legal dos expedientes da súa competencia; instrución de procedementos sancionadores; disciplina urbanística; pregos de contratación, expedientes de responsabilidade patrimonial, expedientes de bens, expropiacións e similares e calquera outro propio da categoría e cualificación profesional que poda considerarse propia do posto de traballo 2. Requisitos esixidos.2.1.–Para ser admitido á realización destas probas selectivas, os aspirantes deberán reunir os seguintes requisitos: 1.º. Nacionalidade: ter a nacionalidade española, sen prexuízo do disposto no artigo 57 do Real Decreto 5/2015, do 30 de outubro, polo que se aproba o texto refundido da Lei do Estatuto Básico do Empregado Público.2.º. Capacidade: posuír a capacidade funcional para o desenvolvemento das funcións que se deriven do posto por desempeñar.3.º. Idade: ter cumpridos os dezaseis anos de idade e non haber alcanzado a idade máxima de xubilación forzosa.4.º. Habilitación: non ter sido separado do servizo de calquera Administración Pública, de órganos constitucionais ou estatutarios das Comunidades Autónomas mediante expediente disciplinario, nin acharse en situación de inhabilitación absoluta ou especial para empregos ou cargos públicos por resolución xudicial, tanto para o acceso á función pública como para exercer funcións similares como persoal laboral sen que fose separado ou inhabilitado. No caso dos estranxeiros, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado de orixe, o acceso ao emprego público nos mesmos termos que os dos españois.5.º. Titulación: Estar en posesión dalgún dos seguintes títulos académicos ou en condiciones de obtelo na data en que remate o pazo de presentación de instancias: Licenciado, Enxeñeiro, Arquitecto o Grado, segundo o previsto no texto refundido da Lei do Estatuto Básico do Empregado Público, aprobado polo Real Decreto Lexislativo 5/2015, do 30 de outubro, para o ingreso nos Corpos ou Escalas clasificados no subgrupo A1 da Administración Xeral. Os aspirantes con titulacións obtidas no estranxeiro deberán estar en posesión da correspondente credencial de homologación ou, no seu caso, do correspondente certificado de equivalencia Este requisito non será de aplicación aos aspirantes que obtiveran o recoñecemento da súa cualificación profesional no ámbito das profesións reguladas ao amparo das disposicións de dereito comunitario.6.º. Posuír un título acreditativo do nivel de coñecemento da lingua Galega CELGA IV, equivalente ou superior. Os aspirantes que non a acrediten deberán superar unha proba de coñecemento da lingua galega.2.2.–Os requisitos establecidos deberán posuírse no momento de finalizar o prazo de presentación de solicitudes e manterse durante todo o proceso selectivo ata o momento da toma de posesión como funcionario de carreira.3. Instancias e prazos de presentación. As instancias solicitando tomar parte no proceso selectivo dirixiranse á Alcaldía-Presidencia. Presentaranse no Rexistro Xeral do Concello no modelo debidamente cumprimentado ou na sede electrónica ou poderán presentarse en calquera das formas determinadas na Lei 39/2015, do 1 de outubro, do Procedemento Administrativo Común das Administracións Públicas. O prazo de presentación de instancias será de 20 días naturais, contados desde o seguinte ao da publicación do anuncio da convocatoria no BOE, toda vez se teñan publicadas as presentes Bases reguladoras no BOP de A Coruña e anuncio de convocatoria no DOG. Complementariamente, as bases publicaranse na web municipal aos meros efectos informativos, sen que tal publicidade sirva para determinación algunha de prazos de presentación de instancias. Para ser admitido e, no seu caso, tomar parte nas probas selectivas correspondentes, o/as aspirantes deberán manifestar nas súas solicitudes de participación que reúnen todas e cada unha das condicións esixidas, referidas sempre á data de expiración do prazo de presentación de instancias. Á instancia acompañarase inescusablemente da seguinte DOCUMENTACIÓN: – DNI (no seu defecto, resgardo do DNI, pasaporte ou carné de conducir). – Titulación requirida. – Declaración xurada específica dos requisitos contemplados na base 2.º. 4.º) ou, no seu caso, declaración contida no Modelo de Instancia adxunto ás presentes bases. – Curriculo vitae segundo esquema do baremo de méritos establecido nas presentes Bases con copia de tódolos méritos académicos e profesionais. Os méritos profesionais deberán acreditarse con copia dos contratos de traballo mailo Informe de Vida laboral ou, no caso de Administracións públicas, copia do contrato e/ou acta de nomeamento e Certificado expedido polo Fedatario público da Admón. no que deberá reflexarse o grupo/subgrupo do praza desempeñada, cómputo de datas e especificación da xornada (completa ou parcial). – Copia do Celga IV, Título de perfeccionamento ou titulación equivalente, aos efectos de exención de realización de proba de galego. – Carta de pagamento de ter aboado os dereitos de exame nos servizos económicos municipais (Tesourería) ou copia compulsada do xustificante de ingreso nas contas municipais designadas (que serán facilitadas telefonicamente aos interesados). Ningún caso a presentación e pago da taxa por dereitos de exame suporá substitución do trámite de presentación de instancia. Así mesmo a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante. Quedarán exentos do pagamento das taxas de dereito de exame, aqueles aspirantes que acrediten minusvalía e/ou situación de desemprego de longa duración (a tal efecto deberá aportarse xunto coa instancia o certificado de minusvalía superior ao 33% ou certificado do INEM de estar en situación de desemprego durante 1 ano ou mais tempo) segundo a Ordenanza fiscal n.º 11 do Concello de Arteixo. b) Os dereitos de exame establécense en 35,50 €, e só serán devoltos a quen non fora admitido/a ao proceso selectivo por non reunir os requisitos esixidos no epígrafe 2.º das presentes bases, isto é unicamente a aqueles aspirantes que resulten excluídos na Listaxe definitiva.4. Admisión de aspirantes. Expirado o prazo de presentación de instancias a Alcaldía-Presidencia ditará Resolución pola que se declarará aprobada a listaxe provisional de admitidos e excluídos con indicación, se é o caso, dos motivos de exclusión e do prazo para a corrección da documentación que, segundo os termos da Lei 39/2015 é de 10 días hábiles dende a publicación no BOP de A Coruña, taboleiro de anuncios e sede electrónica da aprobación da listaxe provisional. Complementariamente e aos únicos efectos informativos a listaxe provisional publicarase na páxina web municipal. Na listaxe provisional de aspirantes admitidos e excluídos, tamén se designará nominativamente aos membros integrantes do Tribunal seleccionador. No caso de non existiren aspirantes excluídos, poderase elevar a definitiva a listaxe provisional na mesma resolución. Publicarase no BOP, taboleiro de edictos da Casa do Concello, así como na sede electrónica e complementariamente aos meros efectos informativos, na páxina web municipal, a relación definitiva de aspirantes admitidos e excluídos e o lugar, día e hora de comezo das probas selectivas. Esta publicación será determinante para os efectos de posibles impugnacións e recursos, de conformidade co previsto na lei. Comezado o proceso selectivo, a publicación dos sucesivos anuncios para a celebración das probas restantes, así coma a listaxe dos aspirantes aprobados en cada exercicio, efectuarase no taboleiro de Edictos da Casa do Concello e web municipal.5. Tribunal cualificador.5.1. No Decreto da Alcaldía de aprobación da listaxe provisional, determinarase nominativamente a composición do tribunal cualificador, con titulares e suplentes, aos efectos dos supostos de abstención/recusación dos membros designados.5.2. O tribunal cualificador nomearase de conformidade co artigo 55.1. c) e d) e art.60 do Texto Refundido da Lei 7/2007 do Estatuto do Empregado Público, así como garantindo a competencia técnica, nivel de titulación e paridade na súa composición, de conformidade ao establecido na Lei de Igualdade do Home e da Muller e estará composto do seguinte xeito: Presidente/a: persoal funcionario de carreira do grupo/subgrupo A1 do Concello de Arteixo ou doutra administración pública.(titular e suplente). Secretaria/o, quen actuará con voz e voto: o/a secretario/a da Corporación ou funcionario da Corporación que lle substitúa (titular e suplente). Vogais: tres vogais, sendo funcionarios de carreira ou persoal laboral fixo do Concello de Arteixo ou doutra administración pública. (titular e suplente). O Tribunal poderá dispoñer da incorporación de asesores especialistas, que actuarán con voz e sen voto, cando as circunstancias así o aconselle. Os membros do tribunal deberán absterse de intervir, notificándollo á autoridade convocante, cando concorran neles algunhas das circunstancias previstas no artigo 23 da Lei 40/2015, do 1 de outubro, de réxime xurídico do sector público. Así mesmo, os interesados poderán promove-la recusación de acordo co sinalado no artigo 24 da citada norma.5.3. O Tribunal non poderá constituírse nin actuar sen a asistencia, cando menos, de tres dos seus membros, sendo preceptiva a asistencia do Presidente e do Secretario, titular ou suplente.5.4. O Tribunal resolverá por maioría de votos dos seus membros presentes tódalas dúbidas e propostas que xurdan para aplicación das normas contidas nestas bases e estará facultado para resolver as cuestións que se poidan suscitar durante o proceso selectivo, así como adoptar as medidas necesarias que garantan a debida orde do concurso-oposición en todo o que non estea previsto nas Bases.5.5. Os acordos adoptados polo Tribunal cualificador serán impugnables nos supostos e na forma establecida pola Lei 39/2015, do 1 de outubro. Os membros do Tribunal terán dereito a asistencias pola súa participación nas sesións do Tribunal de acordo co disposto no artigos 1.1d) e 27.1b), 29 e 30 e Anexo IV do RD 462/2002, do 24 de maio, sobre indemnizacións por razón do servizo.5.6. Na Resolución de aprobación da listaxe definitiva entenderanse resoltas (estimadas/desestimadas) as solicitudes de emenda/subsanación, así como recusación/abstención dos membros da Tribunal, de ser o caso.6.–Contido do proceso selectivo, forma de desenvolvemento e sistema de cualificación. Desenvolvemento do proceso selectivo: o proceso selectivo a través de procedemento de concurso-oposición, consistirá nunha fase de concurso (40%), previa á fase de oposición (60%), de conformidade ao seguinte baremo de méritos: 6.1. FASE DE CONCURSO: CARÁCTER NON ELIMINATORIO. BAREMO DE MÉRITOS. A puntuación máxima posible nesta fase de concurso é de 40 puntos. FORMACIÓN ACADÉMICA (máximo de 15 puntos) Unicamente serán valorados aqueles méritos formativos relacionados coa praza convocada e/ou coa Administración Pública, e realizados por centros homologados, colexios profesionais, sindicatos, Administracións Públicas e similares acreditados oficialmente. No suposto de non figurar o número de horas lectivas (ou conversión de equivalencia, exemplo: créditos) os cursos non serán valorados. No caso de cursos de informática non serán tidos en conta aqueles propios de informática de usuario, así como tampouco aqueles con máis de 10 anos de antigüidade. A valoración dos distintos cursos é excluínte, de xeito que non poderá valorarse dúas veces un único curso/título nin poderán valorarse fraccionadamente, isto é, non serán valorados independentemente os cursos que formen parte dos créditos para obtención dunha titulación académica. Formación directamente relacionada coa praza convocada e/ou funcións (máximo 10 puntos): – Títulos universitarios de Postgrao, Másters ou Doutoramento e/ou cursos de duración lectiva igual ou superior a 300 horas: 3 puntos por cada un. – Cursos de 150 a menos de 300 horas: 1,5 puntos por cada un. – Cursos de 100 a menos de 150 horas: 0,75 puntos por cada un. – Cursos de 75 a menos de 100 horas: 0,50 puntos por cada un. – Cursos de 50 a menos de 75 horas: 0,25 puntos por cada un. – Cursos de 25 a menos de 50 horas: 0,15 puntos por cada un. – Cursos de menos de 25 horas: 0,05 puntos por cada un. Outra formación relacionada coa Administración pública (máximo 2 puntos): Por formación relacionada coa Administración pública e indirectamente co posto de traballo, incluída formación transversal (procedemento administrativo, xestión de expedientes, contratación administrativa e inclusive accións formativas en políticas de igualdade, prevención de riscos en traballos de oficina, organización de equipos humanos e similares): 0,05 por cada 20 horas acumuladas ate un máximo de 2 puntos. Informática (máximo 2 puntos): – Por cursos/formación de informática relacionados coas funcións da praza convocada, tramitación telemática, xestión de expedientes e similares: 0,15 puntos por cada 30 horas acumuladas ata un máximo de 2 puntos. Idioma galego (máximo 1 punto): – Por cursos de galego de nivel superior ao de perfeccionamento/CELGA IV que exime da realización do 4.º exercicio: curso de linguaxe administrativa, nivel medio: 0,5 puntos; nivel superior: 1 punto. EXPERIENCIA PROFESIONAL (ata un máximo de 25 puntos): As puntuacións de cada apartado do epígrafe de experiencia laboral son independentes e excluíntes e ningún caso, poderá acadarse coa suma dos distintos apartados unha puntuación superior ao máximo de 25 puntos establecido. A experiencia profesional deberá acreditarse con copia dos contratos de traballo mais informe de vida laboral ou, no caso de Administracións Públicas, certificado expedido polo Fedatario Público da Administración no que se especifique o posto de traballo, grupo de pertenza ou equiparación, duración do contrato/nomeamento e tipoloxía xornada. A puntuación da experiencia profesional referida anteriormente está referida a xornada completa, sendo que no suposto de xornada parcial, outorgarase a puntuación proporcional correspondente – Por experiencia profesional como Técnico superior de Administración xeral na Admón. Pública, A1 en Departamentos/Servizos de Contratación ou Urbanismo ou Obras/Servizos: 0,50 puntos por cada 6 meses acumulados. – Por experiencia profesional como Técnico de xestión de Admón. Xeral na Admón. Pública, A2 en Departamentos/Servizos de Contratación ou Urbanismo ou Obras/Servizos: 0,40 puntos por cada 6 meses acumulados. – Por experiencia profesional como Técnico superior de Admón. Xeral grupo A1, noutras áreas/servizos, na Admón. pública: 0,30 puntos por cada 6 meses acumulados. – Por experiencia profesional como Técnico de xestión de Admón. Xeral grupo A2, noutras áreas/servizos, na Admón. pública 0,20 puntos por cada 6 meses acumulados. As puntuacións de cada apartado outorgaranse sumando todos os meses de experiencia, dividindo entre 6 e multiplicando pola puntuación correspondente de cada apartado cun máximo de dous decimais. O tribunal elaborará unha listaxe das puntuacións outorgadas aos/ás aspirantes nesta fase de concurso, que se fará pública no taboleiro de edictos da Casa do Concello e na web municipal, durante un prazo de 3 días hábiles para posibilitar a presentación de alegacións/reclamacións dos/as aspirantes. Transcorrido este prazo, o tribunal resolverá as posibles alegacións sen que tal incidencia interceda ou suspenda a continuidade do proceso selectivo da fase de oposición. A puntuación obtida na fase de concurso (máximo 40 puntos = 40% do total do proceso selectivo) de carácter non eliminatorio, non servirá para a superación de ningún exercicio da fase de oposición (máximo 60 puntos = 60% do total do proceso selectivo). 6.2. FASE DE OPOSICIÓN: CARÁCTER ELIMINATORIO.6.2.1. Desenvolvemento da fase de oposición a) Os aspirantes serán convocados para cada exercicio en chamamento único, e serán excluídos do proceso selectivo quen non compareza, salvo casos de forza maior debidamente xustificados e apreciados discrecionalmente polo tribunal. b) A orde de actuación dos opositores naqueles exercicios ou probas que non podan realizarse conxuntamente, iniciarase alfabeticamente por aqueles cuxo primeiro apelido comece pola letra «Q», de conformidade co previsto na Resolución do 15 de marzo de 2019, da Secretaría de Estado de Función Pública, pola que se publica o resultado do sorteo a que se refire o Regulamento xeral de ingreso do persoal ao servizo da Administración do Estado (BOE n.º 66, do 18/03/2019). c) Unha vez comezado o proceso selectivo, os anuncios de celebración dos exercicios faranse públicos no taboleiro de edictos e, complementariamente, na web municipal e na sede electrónica cunha antelación que posibilite que dende a total conclusión dun exercicio ou proba ata o comezo do seguinte deberá transcorrer un pazo mínimo de 48 horas. Cando o tribunal o considere conveniente, poderá acordar a celebración de varios exercicios nunha mesma xornada, concedéndolle aos opositores un descanso mínimo de trinta minutos entre a celebración destes. d) En calquera momento do proceso selectivo os órganos competentes de selección poderán requirir aos opositores para que acrediten a súa identidade. Non obstante, os exercicios da fase de oposición realizaranse con código de anonimato e) Se en calquera momento do proceso selectivo chegara a coñecemento do Tribunal que algún dos aspirantes non cumpre tódolos requisitos esixidos pola presente convocatoria, previa audiencia do interesado, deberá propoñer a súa exclusión ao Sr. alcalde, indicando as inexactitudes ou falsidades formuladas polo aspirante na solicitude de admisión a estas probas selectivas, aos efectos procedentes. f) Concluído cada un dos exercicios da oposición, o Tribunal fará pública, no taboleiro de anuncios e na web municipal, a relación de aspirantes que acadaran o mínimo establecido para superalo con indicación da puntuación (no caso de exercicios eliminatorios) ou ben a cualificación obtida (no caso de exercicios non eliminatorios), podendo publicarse nome e apelidos parciais ou dni parcial ou código de anonimato dos aspirantes presentados. Os/as aspirantes poderán presentar alegacións as cualificacións publicadas no prazo de 3 días hábiles, sen que isto implique paralización ou suspensión do proceso selectivo, salvo que o Tribunal así o considere para maior seguridade xurídica do procedemento g) O Tribunal adoptará as medidas necesarias para garantir que os exercicios que teñan que ser corrixidos directamente polo Tribunal sexan corrixidos sen que se coñeza a identidade dos aspirantes. O Tribunal excluirá a aqueles candidatos en cuxos exercicios figuren marcas ou signos que permitan coñecer a identidade do opositor. A tal efecto, unha vez efectuada a corrección dos exercicios indicados, procederase por parte do Tribunal á apertura dos sobres pechados que permitan asociar a cada aspirante co seu código identificativo. h) Os exercicios que se celebren por escrito poderán ser lidos publicamente, se así o acorda o tribunal xulgador. Como norma xeral, establecerase un prazo de tres días hábiles, contados dende a data de publicidade das cualificacións dos distintos exercicios, para solicitar revisión de exámenes realizados ou para presentar reclamaciones sobre cualificaciones outorgadas polo Tribunal. Todo isto sen perxuizo do establecido legalmente na Base final sobre impugnacións das actuacións do Tribunal. Con carácter xeral en todos os exercicios da fase de oposición teranse en conta as normas de dereito positivo relacionadas no temario que estea en vigor no momento de publicación da relación definitiva de aspirantes admitidos. Coa fin de respectar os principios de publicidade, transparencia, obxectividade e seguridade xurídica que deben rexer o acceso ao emprego público, o Tribunal deberá cualificar os exercicios dos aspirantes de acordo cos criterios de corrección e os baremos de puntuación establecidos nesta convocatoria e, no suposto de desenvolver os mesmos, deberá acreditar o coñecemento destes por parte dos/as aspirantes con carácter previo á realización dos exercicios.6.2.2. Exercicios da fase de oposición. A oposición constará de 4 exercicios, todos eles obrigatorios e eliminatorios tres deles, de modo que non poderán pasar ao seguinte exercicio os aspirantes que non acaden a cualificación mínima establecida para cada un deles. A puntuación máxima que se poderá acadar na fase de oposición será de 60 puntos. Primeiro exercicio: EXAME TEÓRICO SORTEO TEMAS. Carácter obligatorio e eliminatorio. Consistirá na realización dun exercicio teórico consistente na exposición escrita de dous temas dun total de 4 elixidos aleatoriamente por sistema de sorteo, relacionados co temario anexo da convocatoria. A duración máxima para a realización deste exercicio será de 120 minutos, podendo o tribunal determinar tempos inferiores se así o estima convinte. Toda vez rematado o tempo de exame, o tribunal poderá determinar a lectura do exercicio se así o estima convinte, quedando capacitado para realizar canta pregunta/aclaración consideren en relación á exposición escrita dos/as aspirantes. A lectura do exercicio en ningún caso poderá ser superior a 30 minutos para cada un/ha dos/as aspirantes. No suposto de que algún/ha aspirante non proceda á lectura, no suposto de que o tribunal determine a mesma, a cualificación do exercicio será directamente Non Apto, sen mais avaliación. O exercicio será cualificado de 0 a 20 puntos, sendo necesario acadar unha puntuación de 10 puntos para superalo, dado o seu carácter eliminatorio. Os criterios específicos de cualificación do exercicio poderán ser desenvoltos previamente polo tribunal en base aos criterios xerais expostos de seguido. Neste suposto acreditarase o coñecemento destes por parte dos/as aspirantes no momento de realización do exercicio: a) Serán criterios de cualificación a avaliación dos coñecementos teóricos así como a capacidade expositiva e de síntese b) Do máximo total de puntuación (20 puntos) corresponderá un máximo de 10 puntos a cada tema desenvolto (de 0 a 10 puntos para cualificación do tema correspondente ao temario xeral e de 0 a 10 puntos para cualificación do tema correspondente ao temario específico) c) O tribunal cualificará os exercicios en base a un esquema previo no que se conteñan os conceptos e referencias mínimas e máximas para o desenvolvemento dos temas elixidos por sorteo O tribunal non poderá valorar o exercicio daqueles/as opositores que deixaran sen desenvolver en absoluto algún dos temas, sendo estes cualificados directamente como Non Aptos. Segundo exercicio: EXAME TEÓRICO PREGUNTAS CURTAS (carácter obligatorio e non eliminatorio) Consistirá na realización dun exercicio teórico consistente na exposición escrita de 5 preguntas curtas, preparadas con carácter previo polo tribunal e relacionadas coas funcións da praza e/ou co temario anexo a convocatoria. A duración máxima para a realización deste exercicio será de 120 minutos, podendo o tribunal determinar tempos inferiores se así o estima conveniente. A cualificación máxima deste exercicio será de 10 puntos e dado o seu carácter non eliminatorio, non será necesario acadar unha puntuación mínima para superalo. Non obstante, dado o carácter obrigatorio, deberán acudir todos/as aspirantes aptos no primeiro exercicio, sendo que de existir algún/ha aspirante non presentado/a a este exercicio, considerarase que decae no seu dereito de continuar participando no proceso selectivo. Terceiro exercicio: EXAME PRÁCTICO (obrigatorio e eliminatorio) Consistirá na resolución dun ou varios supostos prácticos (máximo 5) propostos polo tribunal con carácter inmediatamente previo á realización do exame, relacionados co temario anexo ás presentes bases e coas funcións propias da praza convocada, durante un tempo máximo de dous horas. Toda vez rematado o tempo de exame, o tribunal poderá determinar a lectura do exercicio se así o estima conveniente, quedando capacitado para realizar canta pregunta/aclaración consideren en relación á exposición escrita dos/as aspirantes. A lectura do exercicio en ningún caso poderá ser superior a 30 minutos para cada un/ha dos/as aspirantes. No suposto de que algún/ha aspirante non proceda á lectura, no suposto de que o tribunal determine a mesma, a cualificación do exercicio será directamente Non Apto, sen mais avaliación. Para a resolución deste exercicio, o/a opositor/a poderá utilizar normativa estatal e autonómica en documento papel. Durante o desenvolvemento desta proba os/as aspirantes poderán consultar os textos legais e xurisprudenciais non comentados dos que acudan provistos/as, coa autorización do Tribunal. Os membros do tribunal quedan competencialmente capacitados para revisar o apoio documental dos/as aspirantes. Neste exercicio, valorarase a capacidade de análise e a aplicación razoada dos coñecementos teóricos á resolución dos problemas prácticos plantexados. Estimarase especialmente a sistemática na proposta, a formulación de conclusións, coñecemento e axeitada aplicación da normativa vixente e a ponderación de cada un destes criterios en cada un dos supostos será posto en coñecemento dos/as aspirantes con carácter previo á realización do exercicio. O exercicio será cualificado de 0 a 30 puntos, sendo necesario acadar unha puntuación de 15 puntos para superalo, dado o seu carácter eliminatorio. No caso de poñerse varios supostos prácticos polo tribunal, se se valoran con distinta puntuación cada un deles, deberá indicarse no exercicio entregado ao/á opositor/a a ponderación sobre o total deste exercicio ou a puntuación de cada un deles. Cuarto exercicio: COÑECEMENTO DO GALEGO (carácter obrigatorio e eliminatorio, sendo a cualificación de Apto ou Non Apto) Consistirá na tradución escrita directa dun texto en castelán facilitado polo tribunal, á lingua galega, nun tempo máximo de 30 minutos. O texto será escollido polo tribunal cualificador do proceso selectivo inmediatamente antes de celebrarse a proba, podendo formarse con parágrafos de distintos textos, correspondéndolle ao tribunal a fixación do nivel de coñecemento esixido para superar esta proba, dado que o texto non poderá ter mais de 100 palabras, sendo cualificados como non aptos aqueles/as aspirantes que teñan 10 erros ou mais (tanto de tradución, como de gramática como de acentuación). Deberan realizar esta proba aqueles/as aspirantes que non presenten o certificado no prazo de presentación de instancias e referido á data de remate, de ter superados os estudos conducentes á obtención do nivel do coñecemento do galego CELGA IV esixido, expedido por organismo oficial para tal efecto, ou título acreditativo expedido por entidade académica para tal fin. Os/as aspirantes que acrediten a posesión do referido título estarán exentos da realización desta proba, considerándose neste caso directamente como Apto. Os/as aspirantes que non acreditasen estar en posesión do CELGA IV ou equivalente e que non superasen esta proba quedarán excluídos/as do proceso selectivo.7. Cualificación final e proposta nomeamento. A puntuación final das probas selectivas, aos efectos de ordenación dos/as opositores/as na relación de aprobados virá determinada pola suma total das cualificacións obtidas en cada un dos exercicios obrigatorios da fase de oposición mais a puntuación obtida na fase de concurso. O tribunal non poderá declarar que supera o proceso selectivo un número superior de aspirantes que o número de prazas convocadas (tres) pero non obstante, elaborarase unha listaxe de prelación de aspirantes ordenada segundo as cualificacións finais do proceso selectivo para supostos de renuncia, baixa voluntaria e/ou cobertura temporal de vacantes exclusivamente da praza convocada TAX. No suposto de que ningún/ha aspirante supere o proceso selectivo, o tribunal declarará deserta a convocatoria. En caso de empate nas cualificacións finais, a orde establecerase atendendo á maior puntuación obtida na fase de oposición. De persistir o empate prevalecerá o/a aspirante coa maior puntuación no exercicio práctico (suposto práctico). No suposto de persistir o empate, polo/a aspirante coa maior puntuación no primeiro exercicio, e se isto non fora suficiente, no segundo e primeiro, por esta orde, e de persistir o empate resolverase pola orde alfabética a que se refire a base 6.2.1. A publicación da listaxe ordenada de aspirantes segundo cualificacións finais será exposta no taboleiro de edictos da Casa do Concello e na web municipal e no prazo de 3 días hábiles seguintes á publicación, poderanse presentar reclamacións ou alegacións as mesmas. Rematado o prazo de exposición referido, o tribunal cualificador resolverá as reclamacións/alegacións presentadas elevando a proposta de cualificacións finais e de proposta de nomeamento dos/as aspirantes que acaden as tres primeiras posicións, á Alcaldía-Presidencia, que resolverá proposta final de nomeamento á maior brevidade.8. Presentación de documentación, toma de posesión e adscrición aos postos de traballo. O/as aspirantes proposto/as deberá presentar dentro do prazo máximo de 20 días naturais (a contar desde o día seguinte a aquel en que se fixo pública a listaxe final de puntuacións coa propostas de nomeamento/contratación), os documentos acreditativos de reunir todos e cada un dos requisitos que se esixen para tomar parte na selección, así como toda a documentación requirida polo Dpto. de Persoal co fin de efectuar o nomeamento como persoal funcionario de carreira desta Administración. Estarán exentos, se tivesen relación anterior con esta Administración local, da xustificación documental, aqueles que o tivesen demostrado para obter o seu anterior nomeamento/contrato. O/as aspirantes que dentro do prazo sinalado, agás nos casos de forza maior, non presentasen a documentación esixida, non poderán ser nomeados, sen prexuízo da responsabilidade en que houbesen podido incorrer por falsedade dimanante da solicitude para participar no concurso-oposición. Neste casos nos que non se proceda á toma de posesión sen exista causa xustificada, entenderase que o/a aspirante renuncia, decaendo en tódolos seus dereitos. Neste suposto, o alcalde-presidente formulará proposta de nomeamento a favor do/a seguinte candidato/a segundo a orde de prelación de puntuacións totais do proceso selectivo. A adscripción aos postos de traballo correspondentes ás prazas convocadas terá carácter definitivo e efectuarase por preferencia dos/as aspirantes segundo a orde de prelación das puntuacións totais.9. Norma final, lexislación aplicable e réxime recursos. Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos interesados nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que se presentaren e tomar os acordos necesarios para a boa orde do proceso selectivo, en todo canto non estea previsto nestas bases. A lexislación aplicable ao presente procedemento é a seguinte: − Lei 30/1984, do 2 de agosto, de medidas para a reforma da función pública (naquelas disposicións aínda vixentes e que sexan básicas) − Lei 7/1985, do 2 de abril, reguladora das bases de réxime local. − Texto refundido das disposicións legais vixentes en materia de réxime local, aprobado por Real Decreto lexislativo 781/1986, do 13 de xuño (naquelas disposicións básicas). – Lei 2/2015, do 29 de abril, de Emprego Público de Galicia. − Lei 5/1997, do 22 de xullo, da administración local de Galicia. − Texto refundido da Lei de igualdade das mulleres de Galicia. − Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local. − Real decreto 364/1995, do 10 de marzo, polo que se aproba o regulamento xeral de ingreso do persoal ó servizo da Administración do Estado e demais disposicións aplicables. – Lei 53/1984, do 26 de decembro, de Incompatibilidades do Persoal ao Servizo das Administracións Públicas. – Lei 39/2015, do 1 de outubro, de Procedemento administrativo Común das Administracións Publicas e Lei 40/2015 de 1 de outubro de Réxime xurídico do sector público As presentes bases, así como cantas actos administrativos se deriven delas e da actuación do Tribunal, poderán ser impugnados polos interesados nos casos e na forma establecida na Lei 39/2015, do 1 de outubro, de Procedemento administrativo Común das Administracións Publicas e Lei 40/2015 de 1 de outubro de Réxime xurídico do sector público. *** ANEXO I MODELO INSTANCIA D./dona., con DNI núm., con enderezo., C. P., localidade. e teléfono de contacto. e e-mail. EXPÓN: Que tendo coñecemento da apertura do prazo de presentación de instancias de 3 prazas de persoal funcionario de carreira de TÉCNICO DE ADMINISTRACIÓN XERAL DO CONCELLO DE ARTEIXO, e Declarando explícitamente cumprir os requisitos establecidos nas Bases reguladoras da convocatoria e, ase mesmo, declarando non padecer enfermidade nin defecto físico que impida o normal desenvolvemento das funcións correspondentes a ditos postos e, non ter sido separado mediante expediente disciplinario do servizo de calquera das Administracións Publicas, nin estar inhabilitado para o desenvolvemento de funcións publicas por sentenza firme. E efectuando pola presente Declaración responsable da exactitude e veracidade da copia da documentación que se aporta xunto á presente: 1.–DNI.2.–Titulación establecida como requisito de acceso na categoría á que opta.3.–Acreditación de coñecemento de lingua galega para exención de realización de proba de galego (CELGA IV ou perfeccionamento ou equivalente). 4.–Acreditación de discapacidade de se-lo caso. Por todo o exposto SOLICITA: Sexa admitida esta Instancia para participar na convocatoria da Bolsa de Traballo para cobertura interina de postos vacantes de Técnico de Administración Xeral do Concello de Arteixo INFORMACIÓN SOBRE PROTECCIÓN DE DATOS.–De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o CONCELLO DE ARTEIXO, con dirección PRAZA ALCALDE RAMÓN DOPICO N.º 1.15142 ARTEIXO (A CORUÑA). Os seus datos serán utilizados para o trámites estrictamente necesarios relacionados coa súa solicitude O feito de que non nos facilite parte da información solicitada poderá suponer a imposibilidade de prestarlle o servizo solicitado. Os datos facilitados conservaranse mentres non se solicite a supresión dos mesmos e durante o tempo necesario para dar cumprimento ás obrigacións administrativas derivadas da súa solicitude e, os mesmos poderán ser publicados nas listaxes resolutivas de admitidos, no Boletín Oficial correspondente, taboleiro de edictos municipal e páxina web. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento. O CONCELLO DE ARTEIXO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade na dirección PRAZA ALCALDE RAMON DOPICO, N.º 1.15142 ARTEIXO (A CORUÑA), aportando copia do seu DNI. AO SR. ALCALDE-PRESIDENTE DO CONCELLO DE ARTEIXO ANEXO II TEMARIO Tema 1.–A Constitución Española de 1978. Estrutura e contido esencial. A constitucionalización do principio de estabilidade presupostaría. A reforma constitucional. Tema 2.–A organización territorial do Estado. Natureza xurídica e principios. Os Estatutos de Autonomía. A organización política e administrativa das Comunidades Autónomas. A reforma dos Estatutos de Autonomía. Tema 3.–O sistema da distribución de competencias entre o Estado e as Comunidades Autónomas. As relacións entre o Estado e as Comunidades Autónomas. Xurisprudencia constitucional. O marco competencial das entidades locais. Tema 4.–A Unión Europea: orixe e evolución. Institucións e organismos da Unión Europea: composición, funcionamento e competencias. A Unión Económica e Monetaria. Tema 5.–O Dereito da Unión Europea. Tratados e dereito derivado. As directivas e os regulamentos comunitarios. As decisións, recomendacións e ditames. Dereito europeo e dereito dos países membros. Relacións con Comunidades Autónomas e entidades locais. Tema 6.–A Administración pública y o dereito. O principio de legalidade na Administración. Potestades reguladas e discrecionais: discrecionalidade e conceptos xurídicos indeterminados. Límites da discrecionalidade. Control xudicial da discrecionalidade. A desviación de poder. Tema 7.–O ordenamento xurídico-administrativo. O dereito administrativo: concepto e contidos. El dereito administrativo básico ditado en virtude do artigo 149.1.18.ª dea Constitución. Tipos de disposicións legais. Os tratados internacionais. Tema 8.–O ordenamento xurídico-administrativo. O regulamento: concepto e clases. A potestade regulamentaria. O procedemento de elaboración. Límites. O control da potestade regulamentaria. Tema 9.–As persoas ante a actividade da Administración: dereitos e obrigacións. O interesado: concepto, capacidade de obrar e representación. A identificación dos interesados e os seus dereitos no procedemento. Tema 10.–O acto administrativo. Concepto. Elementos. Clases. A forma e a motivación. Tema 11.–A notificación: contido, prazo e práctica en papel e a través de medios electrónicos. A notificación infrutuosa. A publicación. Tema 12.–A eficacia dos actos administrativos: o principio de autotutela declarativa. Condicións. A aprobación por outra Administración. A demora e retroactividade da eficacia. Tema 13.–A executividade dos actos administrativos: o principio de autotutela executiva. Execución forzosa dos actos administrativos: os seus medios e principios de utilización. A coacción administrativa directa. A vía de feito. Tema 14.–A invalidez do acto administrativo. Supostos de nulidade de pleno dereito e anulabilidade. O principio de conservación do acto administrativo. Tema 15.–Disposicións xerais sobre o procedemento administrativo. O medios electrónicos aplicados ao procedemento administrativo común. Tema 16.–A iniciación do procedemento: clases, subsanación e mellora de solicitudes. Presentación de solicitudes, escritos e comunicacións. Os rexistros administrativos. Tema 17.–A adopción de medidas provisionais. O tempo no procedemento. Termos e prazos: cómputo, ampliación e tramitación de urxencia. Tema 18.–A instrución do procedemento. As súas fases. A intervención dos interesados. Tema 19.–A ordenación e tramitación do procedemento. A tramitación simplificada do procedemento administrativo común. Tema 20.–Terminación do procedemento. A obriga de resolver. Contido da resolución expresa: principios de congruencia e de non agravación da situación inicial. A terminación convencional. Tema 21.–O incumprimento dos prazos para resolver e os seus efectos. A falta de resolución expresa: o réxime do silencio administrativo. O desestimento e a renuncia. A caducidade Tema 22.–A revisión de actos e disposicións pola propia Administración: supostos. A revogación de actos. A rectificación de erros materiais ou de feito. A acción de nulidade, procedemento, límites. A declaración de lesividade. Tema 23.–Recursos administrativos: principios xerais. Actos susceptibles de recurso administrativo. Regras xerais de tramitación dos recursos administrativos. Clases de recursos. Procedementos substitutivos dos recursos administrativos: conciliación, mediación e arbitraxe. Tema 24.–A Xurisdición contencioso-administrativa. Natureza, extensión e límites. Órganos da xurisdición e as súas competencias. As partes: lexitimación. O obxecto do recurso contencioso administrativo. Causas de inadmisibilidade. Tema 25.–A potestade sancionadora: concepto e significado. Principios do exercicio da potestade sancionadora. Especialidades do procedemento en materia sancionadora. Medidas sancionadoras administrativas. Especial referencia á potestade sancionadora local. Tema 26.–O exercicio da potestade normativa. Os principios de boa regulación. A planificación e avaliación normativa. A participación dos cidadáns. A memoria de análise de impacto normativo. Tema 27.–A expropiación forzosa. Suxeitos, obxecto e causa. O procedemento xeral. Garantías xurisdicionais. A reversión expropiatoria. Referencia ás singularidades procedimentais. Tema 28.–A responsabilidade da Administración pública: caracteres. Os presupostos da responsabilidade. Danos resarcibles. A acción de responsabilidade. Especialidades do procedemento administrativo en materia de responsabilidade. A responsabilidade patrimonial das autoridades e persoal ao servicio das Administracións públicas. Tema 29.–Os contratos do sector público: as directivas europeas en materia de contratación pública. Obxecto e ámbito de aplicación da Lei de Contratos del Sector Público. Tema 30.–Tipos de contratos do sector público. Contratos suxeitos a regulación armonizada. Contratos administrativos e contratos privados. Tema 31.–Disposicións xerais sobre a contratación do sector público: racionalidade e consistencia, liberdade de pactos e contido mínimo do contrato, perfección e forma do contrato. Tema 32.–Réxime de invalidez. Recurso especial en materia de contratación. Tema 33.–As partes nos contratos do sector público. Órganos de contratación. Capacidade e solvencia do empresario. Sucesión na persoa do contratista. Competencia en materia de contratación e normas específicas de contratación pública nas entidades locais. Tema 34.–Obxecto, presuposto base de licitación, valor estimado, prezo do contrato e a súa revisión. Garantías exixibles na contratación do sector público. Preparación dos contratos das Administracións públicas: expediente de contratación, prego de cláusulas administrativas particulares e de prescricións técnicas. Tema 35.–Adxudicación dos contratos das Administracións públicas: normas xerais e procedementos de adxudicación. O Perfil de Contratante. Normas específicas de contratación pública nas entidades locais. Tema 36.–Efectos dos contratos. Prerrogativas da Administración pública nos contratos administrativos. Execución dos contratos. Modificación dos contratos. Suspensión e extinción dos contratos. Cesión dos contratos e subcontratación. Tema 37.–O contrato de obras. Actuacións preparatorias do contrato de obras. Execución do contrato de obras. Modificación do contrato. Cumprimento e resolución. Tema 38.–O contrato de concesión de obras. Actuacións preparatorias do contrato de concesión de obras. Efectos, cumprimento e extinción das concesións. Construción das obras obxecto de concesión. Dereitos e obrigacións do concesionario e prerrogativas da Administración concedente. Extinción das concesións. Tema 39.–O contrato de concesión de servicios. Actuacións preparatorias do contrato de concesión de servicios. Efectos, cumprimento e extinción do contrato de concesión de servicios. Execución e modificación do contrato. Cumprimento e resolución. Tema 40.–O contrato de subministro. Execución do contrato de subministro. Cumprimento e resolución. Regulación de determinados contratos de subministro. Tema 41.–O contrato de servicios. Execución dos contratos de servicios. Resolución. Especialidades do contrato de elaboración de proxectos de obras Tema 42.–As formas de actividade administrativa. O servicio público. Concepto. Evolución e crise. Tema 43.–As formas de xestión dos servicios públicos. A remunicipalización dos servicios públicos. A iniciativa económica pública e os servicios públicos. Tema 44.–A actividade de policía: a autorización administrativa previa e outras técnicas autorizatorias tras a Directiva 123/2006/CE de Servicios. A policía da seguridade pública. Actividade de fomento: as súas técnicas. Tema 45.–O patrimonio das Administracións Públicas. As propiedades públicas: tipoloxía. O dominio público, concepto, natureza e elementos. Afectación e mutacións demaniais. Réxime xurídico del dominio público. Réxime das autorizacións e concesións demaniais. Tema 46.–O patrimonio privado das Administracións Públicas. Réxime xurídico. Potestades da Administración e réxime de adquisición, uso e enaxenación. A cesión de bens e dereitos patrimoniais. Tema 47.–O patrimonio das entidades locais: Prerrogativas e potestades das entidades locais en relación cos seus bens. Os bens comunais. O inventario. Os montes veciñais en man común. Tema 48.–Dominios públicos especiais. Aspectos esenciais da regulación relativa a augas, montes, minas, estradas e costas. Tema 49.–O réxime local: significado e evolución histórica. A Administración local na Constitución e nos Estatutos de Autonomía. O principio de autonomía local: significado, contido e límites. Tema 50.–As fontes do dereito local. A Carta Europea da Autonomía Local. Contido. Posición e significación no ordenamento xurídico español. Regulación básica do Estado e normativa das Comunidades Autónomas en materia de réxime local. A incidencia da lexislación sectorial sobre o réxime local. Tema 51.–A potestade normativa das entidades locais: regulamentos e ordenanzas. Procedemento de elaboración. O regulamento orgánico. Os bandos. Tema 52.–O municipio: concepto e elementos. O termo municipal: o problema da planta municipal. Alteracións de termos municipais. Lexislación básica e lexislación autonómica. Tema 53.–A poboación municipal. O padrón de habitantes. O estatuto dos veciños. Dereitos dos estranxeiros. A participación veciñal na xestión municipal. Tema 54.–A organización municipal. O réxime ordinario de Concello. O concello aberto. Outros réximes especiais. Especialidades do réxime orgánico-funcional en los municipios de gran poboación. Tema 55.–Réxime ordinario: órganos necesarios: alcalde, tenentes de alcalde, pleno e xunta de goberno local. Órganos complementarios: comisións Informativas e outros órganos. Réxime de sesións dos órganos de goberno local: convocatoria, desenvolvemento e adopción de acordos. As actas. Tema 56.–As competencias municipais: sistema de determinación. Competencias propias, delegadas e competencias distintas das propias. Os servizos mínimos. Tema 57.–A sostibilidade financeira da facenda local como presuposto do exercicio das competencias. Os convenios sobre exercicio de competencias e a prestación de servicios municipais. Tema 58.–A provincia como entidade local. Organización. As relacións entre as Comunidades Autónomas e as deputacións provinciais. Réximes especiais. As illas: os consellos e cabildos insulares. Tema 59.–As comarcas. As mancomunidades de municipios. As áreas metropolitanas. Entidades locais de ámbito inferior ao municipio. Os consorcios: réxime xurídico. Sociedades interadministrativas. Tema 60.–A fase de control do goberno municipal nas sesións. A moción de censura e a cuestión de confianza no ámbito local. Tema 61.–Impugnación dos actos e acordos locais e exercicio de acciones. Recursos administrativos e xurisdicionais contra os actos locais. Tema 62.–Singularidades do procedemento administrativo das entidades locais. A revisión e revogación dos actos dos entes locais. Tramitación de expedientes. Os interesados. Abstencións e recusacións. Certificacións, comunicacións, notificacións e publicación dos acordos. O rexistro de documentos. A utilización de medios telemáticos. Tema 63.–O Regulamento Xeral de Protección de Datos. Principios. Dereitos do interesado. Responsable do tratamento e encargado do tratamento. Recursos, responsabilidade e sancións. Disposicións relativas a situacións específicas de tratamento Tema 64.–A normativa estatal sobre transparencia, acceso á información pública e bo goberno: obxecto e ámbito subxectivo de aplicación. A publicidade activa. O dereito de acceso á información pública. Réxime de impugnacións. O Consello de transparencia e bo goberno. Tema 65.–A formas de acción administrativa das entidades locais. A intervención administrativa local na actividade privada. As autorizacións administrativas: as súas clases. O réxime das licenzas. A comunicación previa e a declaración responsable. A actividade de fomento das entidades locais. Tema 66.–A iniciativa económica das entidades locais e a reserva de servicios en favor das entidades locais. O servicio público nas entidades locais. Concepto. As formas de xestión dos servicios públicos locais. Tema 67.–O persoal ao servicio das entidades locais: clases e réxime xurídico. A función pública local: clases de funcionarios locais. Os instrumentos de organización do persoal: plantillas e relacións de postos de traballo. Os instrumentos reguladores dos recursos humanos: a oferta de emprego, os plans de emprego e outros sistemas de racionalización. Tema 68.–O acceso aos empregos locais: principios reguladores. Requisitos. Sistemas selectivos. A extinción da condición de empregado público. O réxime de provisión de postos de traballo: sistemas de provisión. O contrato de traballo. Las situacións administrativas dos funcionarios locais. Tema 69.–A relación estatutaria. Os dereitos dos funcionarios locais. Dereitos individuais. Especial referencia á carreira administrativa e ás retribucións. O réxime de Seguridade Social. Dereitos colectivos. Sindicación e representación. O dereito de folga. A negociación colectiva. Tema 70.–Os deberes dos funcionarios locais. O réxime disciplinario. O réxime de responsabilidade civil, penal e patrimonial. O réxime de incompatibilidades. Tema 71.–A prevención de riscos laborais: marco legal e de desenvolvemento normativo de dita prevención. Dereitos e obrigas dos traballadores en materia de seguridade e saúde no traballo. Tema 72.–O orzamento xeral das entidades locais. Estrutura orzamentaria Elaboración e aprobación: especial referencia ás bases de execución do orzamento. A prórroga do orzamento. A execución e liquidación do orzamento. Tema 73.–Os tributos locais: principios. A potestade regulamentaria deas entidades locais en materia tributaria: contido das ordenanzas fiscais, tramitación e réxime de impugnación dos actos de imposición e ordenación de tributos. O establecemento de recursos non tributarios. Tema 74.–A xestión e liquidación de recursos locais. A revisión en vía administrativa dos actos de xestión ditados en materia de facendas locais, tanto en municipios de réxime común como en municipios de gran poboación. A devolución de ingresos indebidos. Tema 75.–Actividade subvencional das Administracións Públicas: tipos de subvenciones. Procedementos de concesión e xestión das subvencións. Reintegro de subvencións. Control financeiro. Infraccións e sancións administrativas en materia de subvencións. Tema 76.–A lexislación urbanística vixente en Galicia. Réxime urbanístico do Solo. Clasificación do solo e réxime das distintas clases e categorías. Tema 77.–Planeamento autonómico e municipal. Límites da sustentabilidade, cualidade de vida e cohesion social; Normas cualidade ambiental e paisaxística. Reservas de vivenda protexida. Tema 78.–Instrumentos de planeamento urbanístico de carácter xeral. Obxecto, determinacións e documentación. Tema 79.–Planeamento de desenvolvemento do Plan Básico autonómico e dos planes xerais de ordenación. Instrumentos. Obxecto. Determinacions e documentación. Outras figuras de planeamento: Delimitación de SNR. Estudio detalle. Catálogos. Tema 80.–Formulación e aprobación dos instrumentos de planeamento xeral. Avaliacion ambiental estratéxica de los instrumentos de planeamento. Lexislación concurrente estatal. Efectos da aprobación. Vixencia. Rexistro de Planeamento urbanístico de Galicia. Vixencia y modificación dos instrumentos de planeamento. Efectos da aprobación dos instrumentos de planeamento. Tema 81.–Execución do planeamento urbanístico. Presupostos da execución. Execución e conservación das obras de urbanización. Contido do proxecto de urbanización e procedemento de aprobación. Tema 82.–Áreas de reparto. Concepto de aproveitamento tipo. Polígonos de execución. Actuación illadas. Regras xerais para a equidistribución. Contido do proxecto de equidistribución. Procedementos e criterios de aprobación. Efectos. Relacións e interaccións co Rexistro da Propiedade. Tema 83.–Sistemas de actuación. Clases de sistemas. Elección do sistema de actuación. Procedementos de modificación. O sistema de cooperación e o sistema de concerto: características e fundamentos de cada un deles. Proxectos e documentos derivados. Tramitación dos mesmos, contido. Tema 84.–O sistema de expropiación: características e fundamentos, determinacións xerais. Taxación conxunta. Proxectos e documentos derivados, contido; procedemento de aprobación e efectos. Exclusións. Tema 85.–O sistema de compensación: concepto, características e fundamentos. O proxecto de estatutos e bases da actuación: iniciativa, contido, procedemento de aprobación. A xunta de compensación: constitución, natureza e facultades. O proxecto de compensación, contido; procedemento de aprobación e efectos. Tema 86.–Obtención de terreos destinados a sistemas xerais e locais. Patrimonios públicos do solo. Convenios urbanísticos. Tema 87.–Intervención na edificación e uso do solo e disciplina urbanística. Ordes de execución. Títulos habilitantes de natureza urbanística. Definición, determinacións xerais, procedemento, tramitación e supostos específicos de cada un deles. Tema 88.–Disciplina urbanística. Inspección urbanística, competencias. Protección da legalidade urbanística. Reposición. Procedemento. Supostos. Executividade. Réxime sancionador. Órganos competentes. Prescricións Tema 89.–O Plan Xeral de Ordenación municipal vixente no Concello de Arteixo. Clasificación do solo e regulación. Ordenanzas de aplicación. Réxime transitorio de aplicación segundo a lexislación vixente. Tema 90.–Regulamento integrado das actividades económicas e apertura de establecementos. O réxime de intervención administrativa en materia de espectáculos públicos e as actividades recreativas na Comunidade Autónoma de Galicia. Incidencia da lei 10/2017, do 27 de decembro. Tema 91.–Lexislación de estradas en Galicia. Clasificación de estradas. Protección do dominio público viario, zonificación. Réxime de autorizacións. Réxime de accesos. Travesías e tramos urbanos, consideracións no do solo de núcleo rural. Tema 92.–Lexislación en materia de costas. Marco normativo. Obxectivos. Competencias. Protección do dominio público, zonificación, reducións. Réxime de usos e competencias administrativas, autorizacións. Tema 93.–Lexislación en materia de augas en Galicia. Marco legal. Obxectivos. Competencias. Protección do dominio público, zonificación, reducións. Réxime de usos e competencias administrativas, autorizacións. Tema 94.–A protección do patrimonio cultural en Galicia. Marco legal. Obxectivos. Clasificación e categorización de bens. Contornos e zonas de protección. Réxime de protección e conservación; os plans especiais de protección. Tema 95.–A protección da paisaxe en Galicia. Marco legal. Obxectivos. Instrumentos de protección, xestión e ordenación da paisaxe, contido. A afección do POL en títulos habilitantes. SEGUNDO.–Dar traslado da presente Resolución ao Dpto. de Persoal para que procedan segundo os trámites oportunos. TERCEIRO.–Dar traslado á Xunta de Persoal do Concello de Arteixo. En Arteixo, asinado dixitalmente polo Sr. alcalde D. Carlos Calvelo Martínez, do que eu, Mihaela Oana Roussafi Reverter, como Secretaria Xeral, dou fe. (Asinado aos efectos exclusivamente do artigo 3.2 do RD 128/2018, do 16 de marzo, e o artigo 2.1 do Decreto 24/2018, do 15 de febreiro). Arteixo, 7 de outubro de 2020. Asina dixitalmente: Carlos Calvelo Martínez, alcalde-presidente